S-1794/2008

Mál þetta, sem dómtekið var hinn 25. mars 2009, er höfðað samkvæmt ákæru Lögreglustjórans á höfuðborgarsvæðinu, útgefinni 9. desember 2008, á hendur ákærðu, Ö-kvk-þgf N-x-x G-x-x, kt. 000000-0000, Bergþórugötu 45, Reykjavík, fyrir eftirgreind brot á almennum hegningarlögum og umferðarlögum framin 2008 í Reykjavík, nema annars sé getið:

A. Skjalafals.

1.

Skjalafals með því að hafa í félagi við J-kk-þf F-kk-þf F-kk-þf, kt. 000000-0000, svikið út vörur í tveimur verslunum í Reykjavík í febrúar að andvirði alls 361.485 krónur, sem þau létu skuldfæra heimildarlaust með afborgunarsamningum á greiðslukortareikninga Ö-kvk-ef Þ-kvk-ef, kt. 000000-0000, framvísað þar greiðslukortum Ö-kvk-ef, sem ákærði J-kk-nf F-kk-nf hafði komist yfir, og ákærða A-kvk-nf N-x-x með því að falsa þar samninga og skjöl með nafni Ö-kvk-ef, svo sem rakið er:

M. 007-2008-15450

1) Þann 27. febrúar í versluninni Elkó, Skeifunni 7, svikið út fartölvu og harðan tölvudisk að verðmæti 152.489 krónur. Ákærða A-kvk-nf N-x-x falsaði afborgunarsamning og vörureikning með áritun á nafni nefndrar Ö-kvk-ef.

2) Þann 28. febrúar í versluninni BT, Skeifunni 11, svikið út hljómtæki að verðmæti 208.996 krónur. Ákærða A-kvk-nf N-x-x falsaði afborgunarsamning með nafni Ö-kvk-ef.

Telst þetta varða við 1. mgr. 155. gr. almennra hegningarlaga nr. 19/1940.

B. Þjófnaðir:

2.

Föstudaginn 22. nóvember 2007 stolið vörum að verðmæti 2.538 krónur í verslun Hagkaupa, Smáralind, Kópavogi.

M. 007-2007-90808

3.

Síðastgreindan dag stolið vörum að verðmæti 12.650 krónur í versluninni Debenhams í Smáralind.

M. 007-2007-90808

4.

Laugardaginn 23. nóvember 2007 stolið í vörum í eftirgreindum verslunum í Smáralind, Kópavogi:

1) Vörum að verðmæti 12.650 krónur í versluninni Debenhams.

2) Vörum að verðmæti 21.9880 krónur í versluninni Útilífi.

3) Vörum að verðmæti 7.490 krónur í versluninni Jane Norman.

4) Vörum að verðmæti 3.077 krónur í verslun Hagkaupa.

M. 007-2007-92200

5.

Síðastgreindan dag stolið vörum að verðmæti 5.995 krónur í verslun Hagkaupa, Smáralind, Kópavogi.

M. 007-2008-7221

6.

Sunnudaginn 3. mars stolið myndavél að verðmæti um 100.000 krónur og 100 evrum í reiðufé á farfuglaheimilinu Laugardal, Sundlaugavegi 34.

M. 007-2008-8296

7.

Miðvikudaginn 9. apríl stolið vörum að verðmæti 2.797 krónur í versluninni Accessories, Kringlunni 4-12.

007-2008-25364

8.

Mánudaginn 7. júlí stolið peysu og bol alls að verðmæti 10.980 krónur í versluninni Blend, Kringlunni 4-12.

M. 007-2008-49443

9.

Síðastgreindan dag stolið peysu að verðmæti 11.990 krónur í versluninni Útilífi, Kringlunni 4-12.

M. 007-2008-49443

10.

Fimmtudaginn 25. september stolið gallabuxum og leðurjakka að verðmæti alls 105.980 krónur í versluninni Sautján, Kringlunni 4-12.

M. 007-2008-69833

11.

Síðast greindan dag stolið þrennum buxum og bol, alls að verðmæti 42.970 krónur, í Levis búðinni, Kringlunni 4-12.

M. 007-2008-70003

12.

Síðastgreindan dag stolið vörum að verðmæti alls 25.114 krónur í verslun Hagkaupa, Kringlunni 4-12.

M. 007-2008-70003

13.

Þriðjudaginn 30. september stolið vörum að verðmæti 38.350 krónur í verslun Debenhams, Smáralind, Kópavogi.

M. 007-2008-71207

14.

Síðastgreindan dag stolið vöru að verðmæti 11.893 krónur í versluninni Útilífi, Smáralind, Kópavogi.

M. 007-2008-71207

15.

Fimmtudaginn 28. nóvember stolið buxum að verðmæti 24.990 krónur í versluninni Deres, Kringlunni 4-12.

M. 007-2008-70622

16.

Síðastgreindan dag stolið buxum að verðmæti 9.990 krónur í versluninni Blend, Kringlunni 4-12.

M. 007-2008-70622

Telst háttsemi ákærðu samkvæmt ákæruliðum 2-16 varða við 244. gr. almennra hegningarlaga.

C. Fjársvik:

17.

Föstudaginn 4. apríl látið snyrta hár sitt með klippingu, hárlengingu og strípum á hárgreiðslustofu að Stigahlíð 45 en horfið af staðnum án þess að greiða andvirði þjónustunnar 47.000 krónur.

M. 007-2008-25081

18.

Föstudaginn 4. apríl þegið hársnyrtingu að andvirði 3.980 krónur á hárgreiðslustofunni Hármiðstöðinni, Hrísateigi 47 en horfið af vettvangi án þess að greiða fyrir þjónustuna.

M. 007-2008-28778

19.

Þriðjudaginn 22. apríl blekkt B-kk-nf S-kk-nf, leigubifreiðastjóra, kt. 000000-0000, til að aka með sig gegn gjaldi í leigubifreiðinni VN-201 um götur í Reykjavík og Kópavogi án þess að geta greitt ökugjaldið krónur 5.150.

M. 007-2008-29094

20.

Fimmtudaginn 25. september blekkt Ó-kk-þf G-kk-þf A-kk-þf, leigubifreiðastjóra, kt. 000000-0000, til að aka með sig gegn gjaldi í leigubifreið frá Kópavogi til Reykjavíkur án þess að geta greitt ökugjaldið 3.460 krónur.

M. 007-2008-69974

21.

Miðvikudaginn 20. ágúst blekkt G-kk-nf S-kk-nf, leigubifreiðastjóra, kt. 000000-0000, til að aka með sig gegn gjaldi frá Kópavogi til Reykjavíkur án þess að geta greitt ökugjaldið 3.480 krónur.

M. 007-2008-59909

Telst háttsemin samkvæmt ákæruliðum 17 – 21 varða við 248. gr. almennra hegningarlaga.

D. Eignaspjöll:

22.

Síðastgreindan dag unnið spjöll á bifreiðinni VN-201 með því að sparka í hægri afturhurð bifreiðarinnar og nam viðgerðarkostnaður 126.929 krónur.

M. 007-2008-29094

Telst þetta varða við 1. mgr. 257. gr. almennra hegningarlaga.

E. Brot á umferðarlögum:

23.

Brot á umferðarlögum með því að hafa, miðvikudaginn 3. september, ekið bifreiðinni AG-806, án ökuréttinda og óhæf um að stjórna henni örugglega vegna áhrifa ávana- og fíkniefna (amfetamín í blóði 435 ng/ml) um götur í Reykjavík uns lögreglumenn stöðvuðu akstur hennar þar í Norðurfelli.

M. 007-2008-63834

Telst þetta varða við 1. og 2. gr. 45. gr. a. og 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

F. Brot á lögum um ávana- og fíkniefni:

24.

Fimmtudaginn 25. september haft í vörslum sínum 0.37 g af amfetamíni er lögreglan handtók hana í Kringlunni 4-12.

M. 007-2008-69833

Telst þetta varða við 2. gr., sbr. 5. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmd til refsingar og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Í málinu er þess krafist af hálfu eftirtalinna að ákærða verði dæmd til greiðslu skaðabóta:

BT verslanir ehf., kt. 000000-0000, krefjast skaðabóta að fjárhæð 208.996 krónur ásamt vöxtum samkvæmt 8. gr. vaxtalaga nr. 38/2001 frá 28. febrúar 2008 en síðan dráttarvöxtum samkvæmt 1. mgr. 6. gr., sbr. 9. gr., sömu laga að liðnum mánuði frá birtingu kröfunnar til greiðsludags.

M. 007-2008-15450

Norvik hf. skaðabóta að fjárhæð 152.489 krónur ásamt vöxtum samkvæmt 8. gr. vaxtalaga nr. 38/2001 frá 28. febrúar 2008 en síðan dráttarvöxtum samkvæmt 1. mgr. 6. gr. sömu laga að liðnum mánuði frá birtingu kröfunnar til greiðsludags.

M. 007-2008-15450

Xtra Hár og ráðgjöf ehf., kt. 000000-0000, skaðabóta að fjárhæð 47.000 krónur ásamt vöxtum samkvæmt 8. gr. vaxtalaga nr. 38/2001 frá 4. apríl 2008 en síðan dráttarvöxtum samkvæmt 1. mgr. 6. gr., sbr. 9. gr., sömu laga að liðnum mánuði frá birtingu kröfunnar til greiðsludags.

M. 007-2008-25081

E-kvk-nf A-kvk-nf, kt. 000000-0000, skaðabóta að fjárhæð 3.980 krónur ásamt vöxtum samkvæmt 8. gr. vaxtalaga nr. 38/2001 frá 18. apríl 2008 en síðan dráttarvöxtum samkvæmt 1. mgr. 6. gr., sbr. 9. gr., sömu laga að liðnum mánuði frá birtingu kröfunnar til greiðsludags.

M. 007-2008-28778

Útilíf ehf., kt. 000000-0000, skaðabóta að fjárhæð 3.999 krónur ásamt vöxtum samkvæmt 8. gr. vaxtalaga nr. 38/2001 frá 23. nóvember 2007 en síðan dráttarvöxtum samkvæmt 9. gr. sömu laga að liðnum mánuði frá birtingu kröfunnar til greiðsludags.

M. 007-2007-92200

Jane Norman hf., kt. 000000-0000, skaðabóta að fjárhæð 7.490 krónur ásamt vöxtum samkvæmt 8. gr. vaxtalaga nr. 38/2001 frá 23. nóvember 2007 en síðan dráttarvöxtum samkvæmt 9. gr. sömu laga að liðnum mánuði frá birtingu kröfunnar til greiðsludags.

M. 007-2007-92200

Hagkaup hf., kt. 000000-0000, skaðabóta að fjárhæð 1.999 krónur ásamt vöxtum samkvæmt 8. gr. vaxtalaga nr. 38/2001 frá 23. nóvember 2007 en síðan dráttarvöxtum samkvæmt 9. gr. sömu laga að liðnum mánuði frá birtingu kröfunnar til greiðsludags.

M. 007-2007-92200

Hagkaup hf., kt. 000000-0000, skaðabóta að fjárhæð 2.798 krónur ásamt vöxtum samkvæmt 8. gr. vaxtalaga nr. 38/2001 frá 29. janúar 2008 en síðan dráttarvöxtum samkvæmt 9. gr. sömu laga að liðnum mánuði frá birtingu kröfunnar til greiðsludags.

M. 007-2008-7221

B-kk-nf S-kk-nf, kt. 000000-0000, skaðabóta að fjárhæð 131.051 krónur ásamt dráttarvöxtum samkvæmt vaxtalögum nr. 38/2001 frá 22. apríl 2008 til greiðsludags.

M. 007-2008-29094

G-kk-nf S-kk-nf, kt. 000000-0000, skaðabóta að fjárhæð 3.480 krónur.

M. 007-2008-59909

Í þinghaldi 25. mars sl. var sakamálið nr. 267/2009 sameinað máli þessu, en í því máli eru ákærðu gefin að sök með ákæru Lögreglustjórans á höfuðborgarsvæðinu, útgefinni 10. mars 2009, eftirgreind brot framin á árinu 2008:

1.

Þjófnað með því að hafa, sunnudaginn 9. mars, stolið vöru að verðmæti 3.346 krónur í verslun Bónus í Hólagarði, Reykjavík, í félagi við J-kvk-þf B-kvk-þf S-kvk-þf, kt. 000000-0000.

M. 007-2008-21605

2.

Þjófnað með því að hafa, miðvikudaginn 3. desember, stolið sundbol að verðmæti 11.980 krónur í versluninni Sportveri við Glerártorg á Akureyri.

M. 024-2008-9587

Telst framangreind háttsemi varða við 244. gr. almennra hegningarlaga nr. 19/1940.

3.

Þjófnað og fjársvik með því að hafa, þriðjudaginn 7. október, stolið þremur greiðslukortum úr fataskáp í Djassballettskóla Báru, Lágmúla 9, Reykjavík og í framhaldi af því svikið úr veitingar að andvirði 5.210 krónur á veitingastaðnum Ruby Tuesday, Skipholti 19, Reykjavík, með því að láta skuldfæra andvirðið heimildarlaust á greiðslukortareikning annars manns með framvísun á einu greiðslukortanna, sem hún hafði stolið.

M. 007-2008-73052

Telst þetta varða við 244. gr. og 248. gr. almennra hegningarlaga.

Þess er krafist að ákærða verði dæmd til refsingar og til greiðslu alls sakarkostnaðar.

Í málinu er af hálfu Bónus, kt. 000000-0000, krafist skaðabóta að fjárhæð 3.346 krónur ásamt vöxtum samkvæmt 8. gr. vaxtalaga nr. 38/2001 frá 9. mars 2008 en síðan dráttarvöxtum samkvæmt 9. gr. sömu laga að liðnum mánuði frá birtingu kröfunnar til greiðsludags.

M. 007-2008-21605

Verjandi ákærðu krefst þess að ákærðu verði dæmd vægasta refsing sem lög leyfa og að skaðabótakröfum verði vísað frá dómi. Þá krefst hann málsvarnarþóknunar sér til handa.

Ákærða hefur skýlaust játað þau brot sem hún er saksótt fyrir, en mótmælt bótakröfum og krafist frávísunar þeirra. Skilyrði voru til að fara með mál þetta í samræmi við 164. gr. laga um meðferð sakamála nr. 88/2008. Var málið því tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í nóvember 1987. Samkvæmt sakavottorði var ákærðu gerð sektarrefsing fyrir þjófnað í janúar 2005. Þann 6. júlí 2005 var hún svo dæmd í 30 daga fangelsi fyrir þjófnað, skilorðsbundið í 3 ár. Ákærða hefur rofið skilorð þess refsidóms. Verður skilorðsdómurinn tekinn upp samkvæmt 60. gr. almennra hegningarlaga nr. 19/1940 og ákærðu gerð refsing í einu lagi fyrir brotin. Verður refsing ákærðu ákveðin eftir reglum 77. gr. almennra hegningarlaga. Í máli þessu er ákærða sakfelld fyrir 17 þjófnaðarbrot, auk skjalafals- og fjársvikabrota, eignaspjalla-, umferðarlaga- og fíkniefnabrota. Brot samkvæmt lið A.1. ákæru 9. desember 2008 framdi ákærða í félagi við annan og horfir það til refsiþyngingar samkvæmt 2. mgr. 70. gr. almennra hegningarlaga. Varðandi auðgunarbrot ákærðu er til þess að líta að þótt um fjölda brota hafi verið að ræða voru flest smávægileg. Þykir refsing ákærðu hæfilega ákveðin fangelsi í 6 mánuði.

Ákærða skal svipt ökurétti í 12 mánuði frá birtingu dómsins að telja.

Ákærða sæti upptöku á 0,37 g af amfetamíni samkvæmt þeim lagaákvæðum sem í ákæru greinir.

Af hálfu Norvik hf., kt. 000000-0000, er krafist skaðabóta að fjárhæð 152.489 krónur ásamt vöxtum og af hálfu BT verslana ehf., kt. 000000-0000, skaðabóta að fjárhæð 208.996 krónur ásamt vöxtum vegna skjalafalsbrota ákærðu samkvæmt lið A.1. ákæru 9. desember 2008. Samkvæmt ákæru framdi ákærða nefnd brot í félagi við nafngreindan mann. Þar sem skaðabótakröfum hefur í þessu máli ekki verið beint að báðum þeim sem talin eru bera bótaábyrgð, verður ekki hjá því komist að vísa þeim frá dómi.

Af hálfu Xtra Hár og ráðgjöf ehf., kt. 000000-0000, er krafist skaðabóta að fjárhæð 47.000 krónur ásamt vöxtum og af hálfu E-kvk-ef A-kvk-ef, kt. 000000-0000, skaðabóta að fjárhæð 3.980 krónur ásamt vöxtum vegna fjársvikabrota ákærðu samkvæmt ákæruliðum C.17 og C.18. Eru kröfurnar studdar viðhlítandi gögnum og verður ákærða dæmd til greiðslu skaðabóta með vöxtum sem í dómsorði greinir.

Af hálfu Útilífs ehf., kt. 000000-0000, er krafist skaðabóta að fjárhæð 3.999 krónur, af hálfu Jane Norman hf., kt. 000000-0000, skaðabóta að fjárhæð 7.490 krónur og af hálfu Hagkaupa hf., kt. 000000-0000, skaðabóta að fjárhæð 1.999 krónur, í öllum tilvikum ásamt vöxtum, vegna þjófnaðarbrota samkvæmt ákærulið B.4. Fram er komið að fatnaður sem um ræðir og komst til skila var ýmist skemmdur eða ekki boðlegur til sölu af öðrum ástæðum. Ber ákærða skaðabótaábyrgð á tjóni samkvæmt greindum ákæruliðum og eru kröfurnar studdar viðhlítandi gögnum. Verður ákærða dæmd til greiðslu skaðabóta með vöxtum sem í dómsorði greinir. Þá er af hálfu Hagkaupa krafist skaðabóta að fjárhæð 2.798 krónur ásamt vöxtum vegna þjófnaðar á snyrtivörum samkvæmt ákærulið B.5. Í lögregluskýrslu kemur fram að vörurnar sem um ræðir hafi komist til skila, en hafi að hluta til reynst vera skemmdar. Er skaðabótakrafan studd viðhlítandi gögnum og verður ákærða dæmd til greiðslu hennar með vöxtum sem í dómsorði greinir.

B-kk-nf S-kk-nf, kt. 000000-0000, krefst skaðabóta að fjárhæð 131.051 krónur ásamt vöxtum vegna fjársvika- og eignaspjallabrota ákærðu samkvæmt ákæruliðum C.19. og D.22. og G-kk-nf S-kk-nf, kt. 000000-0000, skaðabóta að fjárhæð 3.480 krónur vegna fjársvika samkvæmt ákærulið C.21. Ákærða ber skaðabótaábyrgð á tjóni samkvæmt greindum ákæruliðum og eru kröfurnar studdar viðhlítandi gögnum. Verður ákærða dæmd til greiðslu skaðabóta með vöxtum sem í dómsorði greinir.

Af hálfu Bónus, kt. 000000-0000, er krafist skaðabóta að fjárhæð 3.346 krónur ásamt vöxtum vegna þjófnaðarbrots ákærðu samkvæmt 1. lið ákæru 10. mars 2009. Í ákæru er ákærðu gefið að sök að hafa framið nefnt brot í félagi við nafngreinda konu. Þar sem skaðabótakröfu hefur í þessu máli ekki verið beint að báðum þeim sem taldar eru bera bótaábyrgð, verður ekki hjá því komist að vísa henni frá dómi.

Ákærða verður dæmd til að greiða 158.593 krónur í sakarkostnað, þar með talið málsvarnarþóknun skipaðs verjanda síns, J-kk-ef E-kk-ef héraðsdómslögmanns, 74.700 krónur að meðtöldum virðisaukaskatti.

Af hálfu ákæruvaldsins flutti málið G-kk-nf M-kk-nf fulltrúi lögreglustjórans á höfuðborgarsvæðinu.

R-kvk-nf H-kvk-nf, settur héraðsdómari, kveður upp dóminn.

D ó m s o r ð :

Ákærða, A-kvk-nf N-x-x G-x-x, sæti fangelsi í 6 mánuði.

Ákærða er svipt ökurétti í 12 mánuði frá birtingu dómsins að telja.

Upptæk eru gerð 0,37 g af amfetamíni.

Ákærða greiði Xtra Hár og ráðgjöf ehf. skaðabætur að fjárhæð 47.000 krónur ásamt vöxtum samkvæmt 8. gr. laga um vexti og verðtryggingu nr. 38/2001 frá 4. apríl 2008 til 27. mars 2009, en með dráttarvöxtum samkvæmt 1. mgr. 6. gr., sbr. 9. gr., sömu laga frá þeim degi til greiðsludags.

Ákærða greiði E-kvk-þgf A-kvk-þgf skaðabætur að fjárhæð 3.980 krónur ásamt vöxtum samkvæmt 8. gr. laga um vexti og verðtryggingu nr. 38/2001 frá 18. apríl 2008 til 27. mars 2009, en með dráttarvöxtum samkvæmt 1. mgr. 6. gr., sbr. 9. gr., sömu laga frá þeim degi til greiðsludags.

Ákærða greiði Útilífi ehf. skaðabætur að fjárhæð 3.999 krónur ásamt vöxtum samkvæmt 8. gr. laga um vexti og verðtryggingu nr. 38/2001 frá 23. nóvember 2007 til 27. mars 2009, en með dráttarvöxtum samkvæmt 1. mgr. 6. gr., sbr. 9. gr., sömu laga frá þeim degi til greiðsludags.

Ákærða greiði Jane Norman hf. skaðabætur að fjárhæð 7.490 krónur ásamt vöxtum samkvæmt 8. gr. laga um vexti og verðtryggingu nr. 38/2001 frá 23. nóvember 2007 til 27. mars 2009, en með dráttarvöxtum samkvæmt 1. mgr. 6. gr., sbr. 9. gr., sömu laga frá þeim degi til greiðsludags.

Ákærða greiði Hagkaupum hf. skaðabætur að fjárhæð 1.999 krónur ásamt vöxtum samkvæmt 8. gr. laga um vextir og verðtryggingu nr. 38/2001 frá 23. nóvember 2007 til 27. mars 2009, en með dráttarvöxtum samkvæmt 1. mgr. 6. gr., sbr. 9. gr., sömu laga frá þeim degi til greiðsludags.

Ákærða greiði Hagkaupum hf. skaðabætur að fjárhæð 2.798 krónur ásamt vöxtum samkvæmt 8. gr. laga um vexti og verðtryggingu nr. 38/2001 frá 29. janúar 2008 til 27. mars 2009, en með dráttarvöxtum samkvæmt 1. mgr. 6. gr., sbr. 9. gr., sömu laga frá þeim degi til greiðsludags.

Ákærða greiði B-kk-þgf S-kk-þgf, kt. 000000-0000, skaðabætur að fjárhæð 131.051 krónur ásamt vöxtum samkvæmt 8. gr. laga um vexti og verðtryggingu nr. 38/2001 frá 22. apríl 2008 til 27. mars 2009, en með dráttarvöxtum samkvæmt 1. mgr. 6. gr., sbr. 9. gr., sömu laga frá þeim degi til greiðsludags.

Ákærða greiði G-kk-þgf S-kk-þgf skaðabætur að fjárhæð 3.480 krónur.

Skaðabótakröfum Norvik hf., BT verslana ehf. og Bónus er vísað frá dómi.

Ákærða greiði 158.593 krónur í sakarkostnað, þar með talið málsvarnarþóknun skipaðs verjanda síns, J-kk-ef E-kk-ef héraðsdómslögmanns, 74.700 krónur að meðtöldum virðisaukaskatti.

R-kvk-nf H-kvk-nf